Olmaz (Ağdabanlı Qurban)
Səyə salam vermək insafdan deyil,
Əqrəbə, ilana sarışmaq olmaz.
Silaha aldanmaq, əbəs öyünmək,
Xaini-xəbisnən duruşmaq olmaz.

Təəccübəm bu qurğuya, bu fəndə,
Nahaq yerə qəza salır kəməndə,
Yazıq canım əhli-arif görəndə,
Söyləyib dərdini danışmaq olmaz.

Qurbanam, yamana qol qoyam çətin,
Demərəm dünyada bir kəsin bədin,
Dilim qadağadı, nə danış, nə din,
Nə sirr açmaq, nə söz soruşmaq olmaz.

Qoşmalar